Antonio Tajani

Antonio Tajani (; s. 4. elokuuta 1953 Rooma) on italialainen poliitikko ja entinen Euroopan parlamentin puhemies. Hän nousi Barroson I komissioon liikennekomissaariksi Jacques Barrot'n tilalle 8. toukokuuta 2008. Vuosina 2010–2014 hän oli teollisuus- ja yrittäjyysasioista vastaava komissaari Barroson II komissiossa. Hän toimi molemmilla kerroilla myös komission varapuheenjohtajana.

Tajani oli Euroopan parlamentin jäsen vuosina 1994–2008 edustaen Forza Italia -puoluetta, joka kuului Euroopan kansanpuolueeseen. Tajani valittiin Euroopan parlamentin puhemieheksi 17. tammikuuta 2017 edellisen puhemiehen Martin Schulzin erottua.

Vuonna 2019 VoteWatch Europe arvioi Tajanin olevan vaikutusvaltaisin Euroopan parlamentin jäsen.

Koulutus ja ura
 oikeustieteen ylempi korkeakoulututkinto, Rooman Sapienza-yliopisto
 1974–1975 Italian ilmavoimien upseeri
 1983–1987 erityislähettiläs Libanonissa, Neuvostoliitossa ja Somaliassa
 1987–1993 Il Giornale -sanomalehden Rooman toimituksen johtaja
 1994–2008 Euroopan parlamentin jäsen
 2002– Euroopan kansanpuolueen varapuheenjohtaja
 2008–2010 Euroopan komission varapuheenjohtaja, vastuualueena liikenne
 2010–2014 Euroopan komission varapuheenjohtaja, vastuualueena teollisuus ja yrittäjyys
 2014–2017 Euroopan parlamentin varapuhemies
 2017–2019 Euroopan parlamentin puhemies
 2014– Forza Italia -puolueen puheenjohtajiston jäsen
Lähde

Lähteet 

Euroopan parlamentin puhemiehet
Italialaiset EU-komissaarit
Italialaiset poliitikot
Italian ulkoministerit
Italialaiset europarlamentaarikot
Vuonna 1953 syntyneet
Elävät henkilöt